Condau d'Aragón

Iste articlo tracta sobre o Condau d'Aragón. Ta atros emplegos se veiga Aragón (desambigación).

O Condau d'Aragón s'orichina en una faixa monteriza en o Pireneu central que encluyiba as vals d'Ansó, Echo y Canfranc.

Va naixer como un intrés d'a dinastía franca carolinchia de protecher a suya muga sud d'as posibles enrestidas d'os musulmans d'Al-Andalus.

Anque inicialment estió baixo la tutela d'os reis francos, mientres que iba estendillando-se por a compleganza altera d'o río Galligo s'eslurtaba d'o emparo carolinchio y s'amanaba a lo nuclio de gubernants de Pamplona.

En afeminar-se a linia succesoria d'os contes d'Aragón y haber casau a la heredera d'o condau, Andregoto Galíndez, con o rei de Pamplona García Sánchez I fa que o fillo d'os dos, Sancho Garcés II levase os títols de rei de Pamplona y conte d'Aragón.

Istos títols irán unius dica l'anyo 1035 en que o testamento de Sancho o Mayor trestalla istas tierras entre os suyos fillos y anque Remiro I d'Aragón hereda con títol de conte supeditau a la corona de Pamplona, luitó lo increyible por consiguir a suya independencia.

O fillo de Remiro I, Sancho Remíriz, y o fillato Pietro I consiguen que Aragón dentre a fer parte d'os estaus occidentals a títol de reino; encara asinas se considera a Remiro I como primer rei d'a dinastía aragonesa.

 Veyer tamién 
 Reino d'Aragón.
 Corona d'Aragón.

*